O persoană a murit și trei au fost rănite, sâmbătă, după ce mașina în care se aflau s-a răsturnat pe Autostrada A2 București - Constanța, în zona localității Lehliu Gară, din județul Călărași.
Potrivit Centrului Infotrafic din Inspectoratul General al Poliției Române, un accident a avut loc pe autostrada A 2 București-Constanța, la kilometrul 61, în zona localității Lehliu-Gară, județul Călărași.
Șoferul unei mașini a pierdut controlul direcției și s-a răsturnat în afara carosabilului
În urma impactului, o persoană a murit și trei au fost răntie. Victimele rănite au fost transportate la spital, cu diferite leziuni. Circulația rutieră este restricționată, la ora transmiterii știrii, pe prima bandă a sensului de mers către București, valorile de trafic fiind în ușoară creștere.